cyanic-selkie/wikianc huggingface dataset:
Mytologi
Myter som fremstillinger av historiske hendelser
En måte å skaffe seg et overblikk over denne prosessen er å se på «myter» som liggende i den motsatte ende av et kontinuum (sammenhengende hele) som strekker seg fra et «lidenskapsløs redegjørelse» til «mytisk status». Etter hvert som en hendelse utvikler seg mot den mytiske avslutningen av denne kontinuum vil det som folk tenker, føler, og sier om hendelsene gradvis få en større historisk betydning mens faktagrunnlaget blir stadig mindre viktig. Over tid når man den mytiske enden av spektrumet har fortellingen fått et eget liv i seg selv og de opprinnelige faktaene har blitt bortimot irrelevante og likegyldige. Et klassisk eksempel på denne prosessen er trojakrigen, et emne som ligger solid innenfor gresk mytologi, omfanget av et historisk grunnlag i den trojanske syklus er gjentagende diskutert i den litterære og historiske forskningen (se Iliadens historiske korrekthet).
Denne metoden eller teknikken for å tolke myter som redegjørelser av faktiske hendelser, evhemeriserende utlegninger, går tilbake til antikken og til Evhemeros' Hellige historie (rundt 300 f.Kr.) som beskriver innbyggerne på øya Pankaia, «Alleting-Bra», i Indiahavet som ordinære mennesker guddommeliggjort av populær naivitet. Som Roland Barthes forsikrer, «Myter er et ord valgt av historien. Det kunne ikke komme fra tingenes vesen».
Denne prosessen skjer delvis ettersom hendelsene beskrevet blir avsondret fra deres opprinnelige kontekst og en ny kontekst er satt inn i stedet, ofte gjennom en analogi med nåværende eller nyere overståtte hendelser. En del greske myter hadde sin opprinnelse i klassisk tid ga forklaringer for uforklarlige trekk i lokale kultpraksiser, for å redegjøre for den lokale epitet til en av de olympiske gudene, for å tolke avbildningene av halvt glemte figurer, hendelser, eller for å redegjøre guddommens tillagte egenskaper, selv for å gjøre antikke ikoner forståelig. I disse tilfellene ble myter oppdiktet eller oppfunnet for «å forklare» heraldiske endringer, opprinnelsen av hva som hadde blitt mystisk og uforståelig etter hvert som tiden gikk og samfunnet endret seg (eksempelvis fra bondekultur til bykultur). Følgelig blir beskrivelser av tidligere hendelser omformet og tilpasset på nytt og nytt for å gjøre dem overensstemmende med den felles kjente historien.
Førmoderne teorier
Kritisk tolkning av myter går tilbake til før førsokratikerne, de greske filosofer som tidsmessig kommer før Sokrates (ca. 470–399 f Kr), og de regnes som opphavsmenn til den vestlige filosofi. Den greske Evhemeros var en av de mest betydningsfulle førmoderne mytologer. Han tolket myter som redegjørelser av faktiske historiske hendelser som var blitt forvridd i løpet av mange gjenfortellere. Evhemeros har gitt opphavet til begrepet evhemerisme som forfekter at gudene opprinnelig var mennesker som etter døden ble gjenstand for gudsdyrkelse.
Den gresk dikteren Theagenes fra Rhegium (dagens Reggio di Calabria i Italia) er kjent for å ha forsvart Homers mytologi fra rasjonell kritikk. Theagenes søkte å forklare myter som allegorier, og så etter en virkelighet skjult i poetiske bilder. Denne fortolkningsmetoden ble ytterligere utviklet hos de greske stoikerne som søkte å redusere greske guder til moralske prinsipper.
1800-tallets teorier
De første moderne forskningsteorier om mytologier kom i løpet av andre halvdel av 1800-tallet. Generelt betraktet forskerne på denne tiden myter som mislykkede eller foreldet tenkemåter og de tolket myter i stor grad som en primitiv motpart til moderne vitenskap.
Den engelske antropologen Edward Burnett Tylor tolket myter som et forsøk på en litterær forklaring på naturlige fenomener: når tidligere tider ikke greide å oppfatte naturlover ble naturlige fenomen isteden forsøkt forklart ved å tilskrive sjeler til livløse objekter, noe han karakteriserte som animisme (troen på den individuelle sjel eller anima i alle ting, og naturlige manifestasjoner). Taylor betraktet animisme som den første fasen i utviklingen av religioner og derav også mytologier.
Den tyske filologen Max Müller kalte myter for «språkets sykdom». Han spekulerte i om myter oppsto på grunn av en mangel av abstrakte substantiv og intetkjønnsord i antikke språk: antropomorfiske figurer i tale, nødvendige i slike språk, ble til slutt oppfattet bokstavelig, noe som førte til oppfattelsen av at naturlige fenomen var bevisste vesener som guder.
Antropologen James Frazer så på myter som en feiltolkning av magiske ritualer som i seg selv var basert på en misforstått ide om naturlovene. I henhold til Frazer begynte mennesket med en ubegrunnet tro på upersonlige magiske lover. Når mennesket innså at håndhevelsen av disse lovene ikke virket ga han opp sin tro på naturlovene til fordel for en tro på at personlige guder kontrollerte naturen — og således ga opphavet til religiøse myter. Samtidig fortsatte mennesket å praktisere tidligere magiske ritualer gjennom sedvane. Mennesket oppdaget således at naturen ikke fulgte naturlovene, men nå oppdaget han deres sanne vesen gjennom vitenskap. Også her gjør vitenskapen mytene avleggse og som Frazer uttrykker det: mennesket utviklet seg «fra magi via religion (eller myte) til vitenskap».
Ved at 1800-tallets teorier satte mytisk tanke opp mot moderne vitenskap var det underforstått at det moderne mennesket måtte oppgi mytene til fordel for vitenskapens innsikt. Frazers hevdet at kulturer og religioner gjennomgikk en evolusjon som lignet den man finner i biologien. Religioner på et primitive utviklingsstadium handlet stort sett bare om mat, i henhold til Frazer. Religionenes hensikt var å kontrollere naturkreftene slik at det ble mer å spise. Denne tanken forlot sosiologien og sosialantropologien på slutten av 1920-tallet. Eksempelvis var det blant arkeologer vært vanlig å se på helleristninger i sammenheng med bronsealderens religion, og alt det man ikke forsto ble karakterisert som religion, basert på Frazer, mens helleristningene i stedet kan ha hatt en langt mer verdslig og politisk karakter.
1900-tallets teorier
Mange teorier om myter på 1900-tallet har avvist det foregående århundrets tanker om motsetningen mellom myte og vitenskap. Generelt har «1900-tallets teorier tendert til å se myter som bortimot alt unntatt som en udatert motpart til vitenskap (…). Følgelig er det moderne menneske ikke pliktig til å oppgi myte for vitenskap».
I kjølvannet av Jung mente den amerikanske mytologen Joseph Campbell at innsikt i ens egen psykologi, med fordelen av å studere mytologi, kan gunstig bli benyttet på ens eget liv. Se nedenfor.
Som psykoanalytikerne mente den franske antropologen Claude Levi-Strauss at myter reflekterte mønstre i sinnene, men imidlertid så han disse mønstrene mer som faste mentale strukturer — spesielt opposisjonspar, eksempelvis mann i motsetning til kvinne, natur i motsetning til kultur, rå/kokt, liv/død og videre — enn som ubevisste følelser eller drifter. Hans metode besto i å analysere fram en mytisk logikk som lå i bunnen av alle mytologier i verden, og i henhold til Levi-Strauss lå mytens mening ikke i strukturen, men i samspillet i motsetningene i den mytologiske fortelling. Levi-Strauss' strukturalistiske forklaring gjør mytologiene til allmennmenneskelige fenomener heller enn å avdekke eller analysere historiske spørsmål knyttet til dem.
Også den franske filologen Georges Dumézil tok utgangspunkt i en strukturalistisk tilnærmingsmetode og postulerte en urgammel tredelt forklaringsmodell hvor han så mytene som sosiale koder og hvor gudenes rolle i mytologien var som sosiale og kulturelle representanter. Første funksjon var herskerne (egentlig en todelt hersker-preste-funksjon representert for guder som står for lov og magi), andre funksjon for guder for krig, og tredje representert av guder som står for fruktbarhet og produktivitet som fiskere og bønder. Dumézils historiske begrensing var at han utelukkende drev komparative studier av den indoeuropeiske kulturens språk og myter, men han stimulerte uansett forskningen, særlig for norrøn mytologi, ved å tillate bruk av de litterære kildene i et friere religionshistorisk perspektiv, i henhold til den norske filologen Gro Steinsland, og ikke kun i et filologisk og historisk perspektiv.
I appendiksene til sine bøker Myths, Dreams and Mysteries (Myter, drømmer og mysterier, 1967) og i The Myth of the Eternal Return: Cosmos and History (Myten om den evige gjentagelse: Kosmos og historie, 1971) har den rumenske religionshistorikeren Mircea Eliade tilskrevet det moderne mennesket en engstelse for å ha avvist myter og en følelse av det hellige.
J.R.R. Tolkien fremmet begrepet Mythopoeia for det bevisste forsøket på å skape myter: hans egen «legendarium» var ment å være et eksempel på dette. Tolkiens samtidige, C.S. Lewis, delte ikke hans syn på myter som uttrykk for fundamentale sannheter, og betraktet dem isteden som «løgner pustet via sølv».
Rollen til den mytologiske helt figurer i stor grad i Joseph Campbells komparative studier. I boken Helten med tusen ansikter (1949, norsk utgave 2002) blir den arketypiske heltens besværlige reise undersøkt. Denne reisen kan gjenfinnes i ulike varianter alle verdens mytologier. Campbells begrep monomyte står sentralt for de grunnleggende mønstre som han mener å ha avdekket i mytologiene. Campbells teori har i stor grad funnet gjenklang hos et stort mangfold av moderne forfattere og skribenter. Det mest kjente eksempelet er kanskje George Lucas som har anerkjent sin gjeld til Campbell for å ha gitt teorien bak fortellingene i filmene om Star Wars.
På 1950-tallet utga den franske litteraturteoretiker og semiotikeren Roland Barthes en rekke innflytelsesrike essayer som undersøkte moderne myter og hvordan de hadde oppstått i sin bok Mytologier.
Divina Pastora
Divina Pastora er en kommune i delstaten Sergipe i nordøstregionen av Brasil.
Hållsta
Hållsta er et tettsted i Eskilstuna kommune i Södermanlands län i Södermanland i Sverige. I 2010 hadde tettstedet 823 innbyggere.
Francis Moore
Francis William «Dinty» Moore (født 29. oktober 1900 i Port Colborne i Ontario, død 21. januar 1976) var en canadisk ishockeyspiller som deltok i de olympiske vinterleker 1936 i Garmisch-Partenkirchen.
Moore spilte på det canadiske amatørlaget Port Arthur Bearcats som var tatt ut til å representere Canada i OL-turneringen 1936. Canada kom på andreplass i turneringen bak Storbritannia. De vant alle tre kampene i gruppespillet, 8-1 over Polen, 11-0 over Latvia og 5-2 over Østerrike. I mellomrunden tapte de med 1-2 til Storbritannia og beseiret Ungarn med 15-0 og Tyskland med 6-2. I finalerunden beseiret de Tsjekkoslovakia med 7-0 og USA med 1-0, men resultatet i mellomrunden mot Storbritannia telte også med i finalerunden og dermed ble Storbritannia olympiske mestere i ishockey og Canada, som hadde vunnet de fire første OL-turneringene, fikk ta til takke med sølvmedaljene.
Kvicksund
Kvicksund er et tettsted i Eskilstuna kommune og Västerås kommune i Södermanslands- og Västmanlands län i landskapene Södermanland og Västmanland i Sverige. I 2010 hadde tettstedet 1,768 innbyggere, hvorav 995 i Västerås kommune og 773 i Eskilstuna kommune.
Finland under Sommer-OL 1948
Finland under Sommer-OL 1948. 123 sportsutøvere fra Finland deltok i 15 sporter under Sommer-OL 1948 i London. Finland kom på sjetteplass med åtte gull-, sju sølv- og fem bronsemedaljer.
Laurentius Petri
Laurentius Petri Nericius (egentlig Lars Petersson; født 1499 i Örebro, død 26. oktober 1573 i Uppsala) var Sveriges første evangelisk-lutherske erkebiskop.
Laurentius var bror av den svenske reformatoren Olaus Petri; deres foreldre var smeden Peter Olofsson og Kristina Larsdotter. Laurentius var gift med Elisabeth Didriksdotter, datter av Didrik myntmästare og Birgitta Kristiernsdotter Vasa.
Han var trolig den første som oversatte salmen Min själ skall lova Herran til svensk, i 1567. Han er trolig også opphavsmann til Välsignat vare Jesu namn (1567) og oversetter av Desse äro de tio bud (1695).
Lagtempo (sykling)
Lagtempo er et sykkelritt der man på samme måte som individuelt temporitt kjører «mot klokka», men her deltar hele laget.
Lagtempo i etapperitt
Lagtempo kjøres ofte som del av større etapperitt, som for eksempel Tour de France. I etapperitt må lagtempoetappen i henhold til Det internasjonale sykkelforbundets reglement foregå i den første tredel av rittet. Vanligvis tas tiden til laget på den syklisten som kommer inn som nummer fem.
Herfra blir du bare eldre
Herfra blir du bare eldre er en prosasamling av Johan Harstad. Harstad debuterte med HBDBE i 2001, en samling prosatekster som kretser rundt menneskers forsøk på å oppnå redning. Harstad skriver om mennesker som har mistet evnen til å kommunisere, om resignasjon og utprøving av måter å være på. om dem som vet at polisen smelter, dem som aldri våger å si at de vil bli reddet, dem som vet at de en dag skal bli glemt, dem som er i ferd med å forsvinne for seg selv og verden rundt dem, men som intenst håper å bli funnet, forevist "et enestående hjernefotografi av øyeblikket hvor verden er god".
Zettasekund
Zettasekund er 1021 sekunder, og er satt sammen av det nest største SI-prefikset zetta, og sekund, SI-enheten for måling av tid.
Symbolet for zettasekund er Zs.
1 zettasekund er lik:
Og motsatt:
Øyvind Halleraker
Øyvind Urheim Halleraker (født 27. oktober 1951 i Oslo) er en norsk politiker (H). Han var innvalgt på Stortinget fra Hordaland fra 2001 til 2017, etter først å ha vært vararepresentant fra 1993. Fra 2017 er han daglig leder i Hordfast.
Halleraker var medlem av Bømlo kommunestyre 1988–1995 og medlem av Hordaland fylkesting 1988–2001, herunder varaordfører i Bømlo 1988–1991, medlem av fylkesutvalget 1992–2001 og fylkesvaraordfører 1997–1999. Han var nestleder 1991–1994 og leder 1994–2002 i Hordaland Høyre. Han har også hatt verv i Kommunenes Sentralforbund og Statens nærings- og distriktsutviklingsfond.
Han vokste opp på Abildsø i Oslo. Halleraker var elev ved Voss folkehøgskole 1969–1970, fotograflinjen ved Sogn videregående skole 1971–1972 og kystskipperskole i 1978, og har svennebrev som fotograf fra 1973 og studiekompetanse fra 1981. Halleraker er utdannet bedriftsøkonom (ex.bed.øk.) fra Bedriftsøkonomisk Institutt fra 1984 og diplomøkonom fra 1989. Han var selvstendig næringsdrivende 1973–1987 og daglig leder i Sunnhordland Bru- og Tunnelselskap AS 1987–2001. Styreleder i Norske vegfinansieringsselskapers forening (Norvegfinans) 1991-2004. Han har fra november i 2017 vært ansatt som daglig leder i Hordfast AS.
Øyvind Halleraker er svoger av ordfører Liv Kari Eskeland i Stord kommune.
Stortingskomitéer
I perioden 7. mai 2013 til 30. september 2013 var Halleraker medlem av Kommunal- og forvaltningskomiteen.
L’Amour Toujours II
L'Amour Toujours II er et musikkalbum av Gigi D'Agostino. Albumet ble utgitt i 2004 i Italia og Tyskland.
Ärla
Ärla er et tettsted i Eskilstuna kommune i Södermanlands län i Södermanland i Sverige. I 2010 hadde tettstedet 1 270 innbyggere.
Estância
Estância er en kommune i delstaten Sergipe i nordøstregionen av Brasil.
Emma Bunton
Emma Lee Bunton (født 21. januar 1976 i London) er en engelsk popsanger og artist.
Hun ble særlig kjent som en del av popgruppa Spice Girls i årene 1996–2001 i karakteren Baby Spice.
Hun har senere gitt ut tre soloalbum.
Plateutgivelser
Album:
Singler
Meteorologiåret 1859
Meteorologiåret 1859 er en oversikt over hendelser, prisvinnere, fødte og avdøde personer med tilknytning til meteorologi i 1859.
Tollvesen
Et tollvesen er en offentlig myndighet med ansvar for grensekontroll og vareførsel, det vil si kontroll og tilretteleggelse av import og eksport over grenser, herunder innkreving av toll. Tollvesenet er en av de tidligste historiske former for økonomisk forvaltning.
Ansvaret for eksportkontroll kan være lagt til tollvesenet.
Til utførelse av oppgavene kan tollvesenet gjerne benytte tolltjenestehunder.
Rasmus Nøhr (album)
Rasmus Nøhr er Rasmus Nøhrs debutalbum fra 2004.
Skogstorp (Södermanland)
Skogstorp er et tettsted i Eskilstuna kommune i Södermanlands län i Södermanland i Sverige. I 2010 hadde tettstedet 2 860 innbyggere. Kjulaås ligger cirka 10 kilometer øst for Eskilstuna.
Ellinor Hamsun
Ellinor Hamsun (født 23. oktober 1916, død 27. august 1987 i Danmark) var en norsk skuespiller. Hun var datter av Marie og Knut Hamsun.
Ellinor Hamsun levde nesten halve livet på pleieinstitusjoner i Danmark. Ellinor Hamsun etterlot betydelige midler, samt sine rettigheter til Marie og Knut Hamsuns verk, til Ellinor Hamsuns Legat til Nørholms bevaring. Sammen med Stiftelsen Nørholm og familien Hamsun forvalter legatet eiendommen Nørholm ved Grimstad som et minne om Marie og Knut Hamsun, samtidig som eiendommen fungerer som privat hjem for familien.
Professor Gerd Høst har skrevet om sitt ungdomsvennskap med Ellinor Hamsun i boka Mange slags kjærlighet (Aschehoug forlag, 2004)
Kuvertbrød
Kuvertbrød er bakst som blir servert som tilbehør til et måltid. Men det kan og bli servert i forkant av en av rettene i måltidet. Kuvertbrød forekommer i mange former og fasonger, det eneste fellestrekket er at det er et bakverk, som ikke klassifiseres som kake.
Norske Vandrerhjem Grand Prix
Norske Vandrerhjem Grand Prix (NVGP, tidligere Norges Grand Prix) er en landsomfattende serie sjakkturneringer som blir arrangert av sjakklubber tilsluttet Norges Sjakkforbund i tidsrommet 1. juli til 30. juni påfølgende år. Deltakerne konkurrerer om sammenlagtpremier ved å samle NVGP-poeng basert på plasseringer i de enkelte turneringene.
Det konkurreres innen følgende ratingklasser:
Grunnlaget for klasseplassering er deltakernes offisielle norske Elo-rating ved start av NVGP-sesongen. Deltakerne står i samme klasse gjennom hele sesongen. Dersom forbundet ikke har bakgrunnsmateriale for en ny deltaker, plasseres vedkommende i klasse 4.
Turneringene kan være både innen klassisk sjakk, hurtigsjakk og lynsjakk. Plasseringene i de klassiske turneringene veier tyngre enn plasseringer i hurtigsjakkturneringene, som igjen veier tyngre enn plasseringer i lynsjakkturneringene.
NVGP-poengene blir gitt ut fra følgende skala i hver ratingklasse:
! Plassering ! Poeng
Premieutdeling i Norske Vandrerhjem Grand Prix foretas som regel i en egen seremoni under Landsturneringen i sjakk. Premiefondet for 2009/2010-sesongen er på NOK 76 000.
Spin
Spin er et engelsk ord som betyr «å snurre rundt», og er en overskrift for en lang rekke kommunikasjonsverktøy som er med på å dreie et budskap i en bestemt retning. En ekspert på området kan iblant kalles spin doctor (spinndoktor) eller sukkerspinner.
Ordets opprinnelse
Uttrykket spin doctor ble formentlig brukt første gang i en ledende artikkel i The New York Times i 1984, i forbindelse med en beskrivelse av de ting som foregikk i presserommene etter en fjernsynssending av debatten mellom presidentkandidatene Ronald Reagan og Walter Mondale.
Der er delte meninger om hvor bredt man skal definere spin: er spin all strategisk kommunikasjon, eller er det utelukkende den del av kommunikasjonen som går ut på å få en selv, eller ens budskap til å se penere ut? Den amerikanske journalist Bill Press definerer spin meget liberalt: «Det er noe vi alle gjør for å unngå ubehagelige situasjoner og for å gjøre en god figur, men det må aldri forveksles med løgn.» Løgn anses i forbindelse med spin som en kortsiktig og farlig løsning.
Doctoring kan blant annet bety «å endre [noe] på en slik måte at det blir til fordel for seg sjøl» (or change in such a way as to make favorable to oneself). Spin doctoring er et verb som beskriver handlinger til en spin doctor.
Lago Delio-demningen
Lago Delio-demningen  er en demning med et vannkraftverk i provinsen Varese i det nordlige Italia. Det har en total installert produksjonskapasitet på ca. 1 040 MW. Anlegget demmer opp innsjøen Lago Delio (Lago d'Elio).
Nordseter
Nordseter er en bygd og tidligere setergrend i Lillehammer kommune i Innlandet fylke som ligger 850 moh. og 14 km fra Lillehammer sentrum.
Natur, bebyggelse og aktiviteter
Stedet er preget av skogstrekninger, fjellvidder og fiskevann. Det tradisjonelle seterlivet med ku og geiter har opphørt på Nordseter, men sauene og kuene fra Lillehammer beiter fortsatt her. Turistbedriftene på Nordseter vil utvikle tilbud på grunnlag av naturbaserte aktiviteter og ønsker å bevare stedets preg av fred og ro. Nordseter har preparerte skiløyper i både skog- og fjellterreng.
Nordseter har hoteller (deriblant Lillehammer Fjellstue), fjellkirke og servicesenter. Overnattingskapasiteten er 900 senger ved hoteller og hytter. Dessuten ligger ca 500 private hytteeiendommer her. Det er flere daglige avganger med buss til og fra Lillehammer, og med egen bil tar det ca 15 minutter ned til Lillehammer sentrum.
Fylkesvei 311 (Nordsetervegen) fra Lillehammer postkontor ender ved Nevra høyfjellsleiligheter på Nordseter.
Hällbybrunn
Hällbybrunn er et tettsted i Eskilstuna kommune i Södermanlands län i Södermanland i Sverige. I 2010 hadde tettstedet 3 296 innbyggere.
Fargo (Nord-Dakota)
Fargo er en by i Nord-Dakota (North Dakota) i USA. Byen er administrasjonssete for Cass County, og befinner seg i regionen The Red River Valley («den røde elvs dal»). Byen hadde 107 349 innbyggere ved folketellingen i 2011, hvilket gjør den til den største byen i Nord-Dakota. Fargo og byen Moorhead i Minnesota danner storbyområdet Fargo-Moorhead, med et innbyggertall på omtrent 180 000 mennesker. Fargo-Moorhead omfatter et stort område av Cass County i sørøst Nord-Dakota og Clay County i nordvest Minnesota.
Befolkningen i Fargo nedstammer i stor utstrekning fra tyske og norske innvandrere.
Byen Fargo er veiskillet og økonomisk senter for en stor del av det østlige Nord-Dakota og det vestlige Minnesota. Fargo er sentrum for detaljhandel, fabrikasjon, helsetjenester og utdanning. Både Nord-Dakotas Statsuniversitet (North Dakota State University, NDSU) og Aakers handelsskole (Aakers Business College) finner du i Fargo. Lokalavisen heter «The Forum of Fargo-Moorhead» («Fargo-Moorheads Forum»). Byens motto er: «Porten til Vesten».
Hector internasjonale lufthavn ligger 5 km nordvest for sentrum av byen.
Jess Anker
Jess Anker (født 8. april 1753 i Christiania, død 28. mai 1798 i Bath i England) var en norsk grosserer.
Fargo (Nord-Dakota)
Vennskapsbyer
Fargos vennskapsbyer er Hamar i Norge og Vimmerby i Sverige.
Jess Anker
Jess var sønn av kjøpmann i Christiania Christian Ancher og yngre bror av de mer kjente Bernt Anker og Peder Anker. Han var gift med sin kusine Karen Elieson. I likhet med sine brødre tjente han penger på trelasthandelen, men var ikke like vellykket som dem. Mens brødrene la ned mye tid i forretningene, foretrakk Jess å bruke tid på jakt og utenlandsreiser. I en periode drev han også Moss Jernverk, og i 1780 kjøpte han løkken Uranienborg på Bymarken.
Fargo (Nord-Dakota)
Historie
Stedet der Fargo ligger i dag var et stoppested for dampskipene som trafikkerte Red River på 1870- og 1880-tallet. Byen het opprinnelig Centralia, men ble senere omdøpt til Fargo til ære for direktøren i «Northern Pacific Railway» og grunnleggeren av «Wells Fargo Express Company», William Fargo. Byen ble grunnlagt i 1871. Byen blomstret etter at jernbanen kom, og ble kjent som «Porten til Vesten».
Jess Anker
Anker spilte fiolin og ble ansett som en god amatørskuespiller. Et ustabilt temperament gjorde ham imidlertid upopulær i selskapslivet. Etter at kona Karen døde i 1796, bare 37 år gammel, begynte han å miste det han hadde av grep om forretningene.
Fargo (Nord-Dakota)
Historie
I 1893 ble byen herjet av en voldsom brann som ødela 31 kvartaler i sentrum av byen. Men det ødelagte ble lynraskt erstattet, og innen det var gått ett år var det oppført 246 nye bygninger. Et par år før, i 1890, var North Dakota State Agricultural College blitt grunnlagt; dette ble i 1960 opgradert til universitet som North Dakota State University. Med oppfinnelsen av bilen blomstret bilproduksjonen, og også i Fargo fantes det i begynnelsen av 1800-tallet bilproduksjon. I årene etter annen verdenskrig, da man begynte å bruke betegnelsen Fargo-Moorhead, skjøt den økonomiske veksten i området fart for alvor. I 1957 raserte en voldsom tornado en del av det nordlige Fargo, men dette medførte kun en midlertidig stans i byens utvikling, som med anleggelsen av to interstate-veier fikk bedre transportmuligheter og dermed bedre adgang til handel og annet samkvem med andre byer mot sør og vest. I 1972 ble det etablert et stort butikksenter der de to interstate-veiene krysser hverandre, og dette har medført at mye av varehandelen etterhvert er flyttet ut av byens sentrum mot sørvest.
Jess Anker
Anker dro til Bath i England, der han satte seg i betydelig spillegjeld. Broren Bernt beklagde seg i et brev til ham over at han hadde «spilt bort det Ankerske navn og formue». En måned senere, i mai 1798, skjøt han seg under oppholdet i Bath. Etter hans død betalte broren Bernt ned hans spillegjeld på 288 000 riksdaler. Jess Ankers bygård på Tollbugata 10 ble senere av broren Bernt donert til det norske militære institutt og ble fra 1820 Den kongelige norske krigsskolen.
Fargo (Nord-Dakota)
Historie
Senere opprettet en rekke store virksomheter filialer i Fargo, for eksempel Microsoft og Nokia. Det har hatt en positiv innflytelse på sysselsettingen, og siden slutten av 1990-årene har Fargo-Moorhead hatt færre arbeidsløse enn de fleste byområder av noen størrelse i USA. Sammen med en ganske lav kriminalitet og overkommelige boligpriser har det fått magasinet Money til gjentagne ganger å nevne Fargo blant de mest attraktive byer i landet; i 2009 listet tidsskriftet Fargo-Moorhead som nummer tre blant et utvalg mindre storbyer der tidsskriftet anså at det var attraktivt å starte nye virksomheter.
Tysklands forente storlosjer
Tysklands forente storlosjer (tysk: Die Vereinigten Großlogen von Deutschland) er en sammenslutning av fem storlosjer innenfor frimureriet i Tyskland, som er anerkjente som regulære av Englands forente storlosje. Forbundet består av omkring 470 losjer, er den største sammenslutning av frimurere i Tyskland, og har omkring 14.100 medlemmer.
Forbundets losjer tar kun opp menn som medlemmer, men har vennskapelige forbindelser med Den tyske storlosje for kvinner.
Forbundets storlosjer
Den 19. juni 1949 ble Tysklands forente storlosje grunnlagt i Paulskirken i Frankfurt am Main ved at ni tidligere tyske storlosjer, samt en enkeltlosje fra et tiende frimurerforbund, sluttet seg sammen til én felles storlosje. Den nye storlosjen skiftet navn i 1958, og deretter i 1970, og kalles idag Den tyske storlosje av gamle, frie og anerkjente murere.
I 1958 dannet deretter denne nye storlosjen et forbund med Den tyske store landslosje, som var blitt grunnlagt i 1770. Forbundet fikk sitt nåværende navn i 1970, etter å ha blitt utvidet med ytterligere tre storlosjer.
De ulike storlosjene er autonome, og arbeider etter forskjellige høygrads-systemer. Overfor andre storlosjer, og overfor den tyske offentlighet, opererer de likevel med en felles All-Stormester og et felles senat bestående av representanter for alle fem storlosjene.
Herman Murray
Herman Murray (født 5. desember 1909, død 27. november 1998) var en canadisk ishockeyspiller som deltok i de olympiske vinterleker 1936 i Garmisch-Partenkirchen.
Murray spilte på det canadiske amatørlaget Port Arthur Bearcats som var tatt ut til å representere Canada i OL-turneringen 1936. Canada kom på andreplass i turneringen bak Storbritannia. De vant alle tre kampene i gruppespillet, 8-1 over Polen, 11-0 over Latvia og 5-2 over Østerrike. I mellomrunden tapte de med 1-2 til Storbritannia og beseiret Ungarn med 15-0 og Tyskland med 6-2. I finalerunden beseiret de Tsjekkoslovakia med 7-0 og USA med 1-0, men resultatet i mellomrunden mot Storbritannia telte også med i finalerunden og dermed ble Storbritannia olympiske mestere i ishockey og Canada, som hadde vunnet de fire første OL-turneringene, fikk ta til takke med sølvmedaljene.
Karl Malone
Karl Malone (født 24. juli 1963) er en tidligere amerikansk basketballspiller. Han spilte 19 sesonger i NBA – for Utah Jazz 1985-2003 og for Los Angeles Lakers 2003-2004. Han var også med på det amerikanske OL-laget («Dream Team») i 1992 og 1996.
Malone hadde kallenavnet «The Mailman» fordi han «alltid leverte varene». Han ble kåret til ligaens mest verdifulle spiller i 1997 og 1999, og er med sine 36928 poeng spilleren med nest flest scorede poeng i NBAs historie. Han klarte imidlertid aldri å vinne et NBA-mesterskap. Malone og hans lagkamerat John Stockton ledet Utah til NBA-finalen i 1997 og 1998, men begge gangene tapte laget mot Michael Jordan og hans Chicago Bulls.
I 2003 signerte Malone for Los Angeles Lakers i et siste forsøk på å vinne NBA-tittelen. Laget tapte imidlertid finaleserien mot Detroit Pistons, og Malone mistet mesteparten av sesongen med skade. Han la opp året etter.
I 2010 ble kom han inn i Naismith Memorial Basketball Hall of Fame.
Zion nasjonalpark
Zion nasjonalpark er en nasjonalpark i delstaten Utah, USA. Parken ble etablert 31. juli 1909, og er på 593 km². Den viktigste naturattraksjonen i parken er den 24 km lange Zion Canyon som er dannet av Virgin Rivers nordlige løp. Canyonen, som er 800 m dyp på det dypeste, løper gjennom et fjellområde av rødlig Navajosandstein.
Parken ligger innenfor flere ulike ulike landskapstyper (Coloradoplatået, Great Basin og Mojaveørkenen), og har derfor fire distinkt ulike biotoper innenfor sine grenser: ørken, flommarksskogsmark, åpen blandingsskog og barskog. Det er derfor et svært variert plante- og dyreliv i parken; 289 fuglearter, 75 pattedyrarter (herunder 19 ulike flaggermusarter) og 32 krypdyrarter. Det laveste punktet i parken er ved 1 128 meter ved Coalpits Wash og det høyeste punktet er på 2 660 meter ved Horse Ranch Mountain.
Den åkerdyrkende Anasazikulturen hadde tilhold her inntil ca. år 1300. Paiute- og ute-stammene bodde her senere, og praktiserte en seminomadisk åkerbrukskultur. Spanske misjonærer kom hit i 1776, og mormonske bønder slo seg ned ved Virgin River i 1847. Det var mormonerne som satte navnet Kolob på et av områdene.
Parken ble først fredet i 1909 som Mukuntuweap National Monument, i den hensikt å verne canyonen. Den fikk navnet Zion i 1918 og status som nasjonalpark i 1919. Den nordvestlig del av nasjonalparken, Kolob Canyons, ble først fredet som en selvstendig enhet i 1937, under navnet Zion National Monument, og ble innlemmet i nasjonalparken i 1956. Gjennom National Wilderness Preservation System ble en del av parken i 2009 ytterligere vernet mot inngrep under navnet Zion Wilderness.
Greatest Hits (Tom Petty and the Heartbreakers)
Greatest Hits er et samlealbum av Tom Petty and the Heartbreakers, gitt ut i 1993. Det er Pettys bestselgende album og ble sertifisert 10 x platina (Diamantplate) av RIAA den 13. november 2003. Singelen «Mary Jane's Last Dance» ble en av Pettys mest populære sanger og nådde nummer 14 på Billboard Hot 100 og nummer 1 på Billboard Mainstream Rock Tracks-listen. Den andre nye sangen på albumet er en coverversjon av Thunderclap Newman-hiten «Something in the Air».
Willy Olsen (skøyteløper)
Willy Olsen (født 28. februar 1950) er en norsk tidligere skøyteløper fra Tynset, i dag bosatt i Tylldalen.
Olsen ble junior-norgesmester i 1968 og vant 5000 meter i Allround-NM 1972. Internasjonalt ble han nummer 12 i Allround-VM på skøyter 1971, menn og Allround-VM på skøyter 1972, menn, samt nummer fem i Vinter-OL 1972.
Olsen ble med en del av de beste skøyteløperne i verden over i en nystartet og kortvarig profesjonell skøyteliga, ISSL (International Speed Skating League). Under ISSLs verdensmesterskap i 1973 i Göteborg kom han på 5.-plass sammenlagt, etter å ha blitt nr. 3 på 10 000 meter. Det var ingenting å utsette hverken på resultatene eller konkurrentene kvalitetsmessig, men deltakelsen begrenset seg til fire nederlendere, tre nordmenn og en svenske.
Reelle hensyn
Reelle hensyn er en særnordisk rettskildefaktor. Kort definert består reelle hensyn av hensynet til en rimelig rettsregel.
Mens domstolene tidligere i større grad valgte å kamuflere bruken av det som i dag kalles reelle hensyn bak for eksempel utvidende eller innskrenkende tolkninger av andre rettskilder, såkalt fasadelegitimering, er det i dag alment akseptert å vektlegge disse hensynene for å oppnå et godt resultat. De reelle hensyn kan tillegges alt fra minimal til avgjørende vekt, avhengig av i hvilken retning og med hvilken vekt andre rettskildefaktorer trekker, og i hvor stor grad retten finner det nødvendig å oppnå det ønskede resultat.
Norges Høyesterett har i en rekke dommer lagt avgjørende vekt på de reelle hensyn, i enkelte tilfeller i direkte motstrid med lovens ordlyd, for å oppnå et resultat som ansås å måtte være bedre, sett i lys av tidens utvikling, enn det som ville være tilfelle hvis avgjørende vekt ble lagt på lovbestemmelser som tiden hadde løpt fra. Dette er en del av domstolenes rettsskapende virksomhet, og en slik rettsutvikling er i enkelte tilfeller blitt kodifisert av lovgiver i ettertid.
E.ON
E.ON AG er et tysk energiselskap med hovedkontor i Düsseldorf. Selskapet er et av verdens største energiselskaper, og er aktivt i en rekke land. Selskapet oppstod i 2000 gjennom en fusjon av de tradisjonsrike energikonsernene VEBA og VIAG.
E.ON Ruhrgas
E.ON Ruhrgas er det største børsnoterte gass- og kraftselskap i verden. Selskapet har 88 000 ansatte og hadde i 2007 en omsetning på 69 milliiarder euro, noe som tilsvarer 550 milliarder norske kroner. E.ON Ruhrgas erverver en fjerdedel av naturgassen sin fra Norge, men eier selv 30 prosent av Njord-feltet og 28 prosent av Skarv/Idun-reservene. Selskapet ønsker å ekspandere ytterligere på norsk sokkel ved å delta i lisensrunder samt ved oppkjøp av selskaper samt gassfelter.
Vanilla Ninja
Vanilla Ninja var et hardrock-band fra Estland. Gruppa bestod av Maarja Kivi (bass, vokal), Lenna Kuurmaa (gitar, vokal), Piret Järvis (gitar, vokal) og Katrin Siska (keyboard). Det var i 2002 at jentene ble samlet av produsent Sven Lőhmus fra TopTen.
E.ON
E.ON i Norge
E.ON Norge er en avdeling av E.ON Danmark, som er en del av det internasjonale privateide energiselskapet E.ON SE med 33 millioner kunder og 44.000 medarbeidere.
Vanilla Ninja
Debutalbum og Eurovision Song Contest
Jentene bestemte seg for å delta i Eurovision Song Contest med låta Club Kung Fu, skrevet av Lömus og Järvis. Men klarte ikke å gå helt til topps, og ble nr 9 av 10. De var folkets favoritt og fikk mer enn 37 000 poeng.
E.ON
E.ON i Norge
I Norge er bedriftsområdene til E.ON ladeinfrastruktur og ladeløsninger til elbiler.
Vanilla Ninja
Debutalbum og Eurovision Song Contest
Takket være den store populariteten gav Vanilla Ninja ut sitt første album i 2003; Vanilla Ninja. Albumet inneholdt store hits som "Purunematu", "Nagu Rockstaar" og "Club Kung Fu". Men den største hitten ble "Vanad teksad ja kitarr", som det også ble gjort en engelsk versjon av.
I 2004 ble jentene solgt til Bros Music i Tyskland, og fikk ny produsent; David Brandes. Samme året gav de ut deres første singel; Tough Enough, som ble en stor klubbhit over hele Tyskland. Men det var først etter at videoen kom på TV at de ble store i Østerrike og Sveits. Neste singel skulle bli Dont Go Too Fast, som har blitt en av Vanilla Ninjas største sanger. I mai kom deres tredje singel ut, Liar. I året 2004 kom VN’s første internasjonale CD ut, Traces Of Sadness. Over 100 000 CD-er ble solgt i hjemlandet Estland, og det fikk de gullplate for. Men i desember 2004 bestemte vokalist Maarja for å slutte i bandet. Hun var blitt gravid med datteren Dora-Liisa.
Mange trodde at Vanilla Ninja ville forbli en trio, men der tok de feil. Järvis husket at det var en jente i Estland som spilte bass og lignet ganske mye på Maarja. Til og med navnene lignet. Jenta het Triinu Kivilaan. Hun var på den tiden bare 15 år gammel og modell.
MGP og nye albumer
Vanilla Ninja reiste til Spania for å spille inn en musikkvideo, When The Indians Cry. Denne singelen har blitt den mest populære singelen de noensinne har gitt ut. I november dro de til Island for å filme en ny musikkvideo, Blue Tattoo. Etter dette tok de en liten pause, for så å fly til Asia for konserter.
Remøya
Remøya er ei øy i øygruppa Sørøyane i Herøy kommune, Møre og Romsdal. Arealet er 3,6 km².
Man kjører forbi Remøya når man skal til Runde. Leinøya er også ei naboøy til Remøya. Det er bru mellom Remøy og Remøyholmen, Remøybrua; og bru mellom Remøy og Runde, Rundebrua. Remøya har en nå nedlagt skole og et bedehus, disse bygga blir brukte ved høgtider som 17. mai og juletider. På bedehuset drives blant annet møtevirksomhet, søndagsskole, barnekor og ungdomsklubb, i tillegg til noen basarer gjennom året. Ved skolen er det en ballbinge hvor man kan spille fotball, håndball, volleyball, basketball og mye annet. Ballbingen er eid av Remøy grendelag. Skolen ble bygd i 1939. Postadressa er 6094 Leinøy. Remøya ligger nær Fosnavåg.
Vanilla Ninja
MGP og nye albumer
I 2005 kom en ny singel ut, I Know. Videoen ble filmet i Tyskland, og vokalist Lenna sa at dette var en ”ninja-power” video. Piret, Katrin, Triinu og Lenna klatret på heiser og hoppet gjennom vinduer og mye mer. Det ble senere laget en akustisk versjon og video av sangen.
14. mars kom Vanilla Ninjas tredje album ut, Blue Tattoo. På dette albumet skrev Lenna og Piret en del av sangene selv. Senere på året hadde de en Blue Tattoo-turne som bestod av 17 konserter.
Vanilla Ninja bestemte seg for å delta i Eurovision Song Contest enda en gang. Denne gangen for Sveits og med sangen Cool Vibes. De gjorde en gnistrende framføring på scenen og var faktisk nr 1 gjennom halve konkurransen. Men sluttresultatet ble en 8.-plass.
I juni kom ’’Cool Vibes’’ ut i butikkene. Etter dette hadde de en turne i Tyskland, Sveits og Østerrike. De hadde fått en ny ledelse, Stage Division. Dessverre så ikke fremtiden så lys ut får Vanilla Ninja.
10. desember hadde Vanilla Ninja en stor konsert i Tallinn. De spilte to nye sanger, Rockstarz og Silence. Vanilla Ninja hadde brutt platekontrakten med Bros Music. Det gikk nå rykter om et nytt album fra et nytt plateselskap, men ingenting var bekreftet. I samme måned gav deres ex-produsent ut et fjerde album fra Vanilla Ninja – The Best Of.
Dette viste ingen av band-medlemmene noe om, og de likte svært dårlig at ex-bassist Maarja Kivi var med på coveret. Det ble nye rykter om at Maarja skulle komme tilbake i bandet, men Maarja var nå soloartist hos plateselskapet Bros Music. I januar 2006 kom den etterlengtede nyheten, Vanilla Ninja hadde signert en kontrakt med Capitol Music (EMI).
Triinu forlater gruppen
Så eksploderte en ny bombe – Triinu skulle forlate Vanilla Ninja. Ingen viste hva som skulle skje, var dette slutten på Vanilla Ninja? Heldigvis ikke. Piret, Lenna og Katrin fortsatte å rocke, men nå som en trio. De syns det ville vært dumt å finne enda en ny bassist. Noen måneder etter dette begynte også Triinu som soloartist.
I mars 2006 dro Vanilla Ninja til Capetown, Sør-Afrika, for å filme musikkvideoen til deres nye singel; Dangerzone. I mai kom albumet ut – Love Is War. Her skrev Lenna og Piret mesteparten av sangene, og nesten alle låtene handlet om den harde tiden de hadde vært igjennom.
I august begynte de med sin nye singel, Rockstarz. Videoen ble filmet i Tyskland og minner om 80-tallet. I oktober bestemte Vanilla Ninja seg for å forlate Stage Division og EMI Music fordi de ikke ville gi ut Vanilla Ninjas tredje singel og fordi de nektet dem å spille konserter. Lenna, Piret og Katrin ser nå etter et nytt plateselskap og ledelse.
Men det har ikke bare vært nedturer for Vanilla Ninja. De var oppvarmingsbandet for Pink i Riga, Latvia. De var også med i Eurolaul 2007 (MGP) med sangen ’’Birds Of Peace’’, men ble bare nr 4.
I februar startet nye problemer for bandet. De risikerte å miste navnet sitt pga. David Brandes – deres eks-produsent. Mange har stusset over dette, fordi navnet Vanilla Ninja var laget av Piret Järvis og Sven Lőhmus. Men Brandes hadde kjøpt rettighetene til navnet, og jentene ble nektet å spille konserter utenfor Estland.
Diskografi
CD-er
Singler
Torbjørn Hansen
Torbjørn Hansen (født 13. august 1972 i Bergen) er en norsk finansanalytiker og tidligere politiker (H).
Vanilla Ninja
Diskografi
DVD-er
Slaget ved Kauhajoki
Slaget ved Kauhajoki var et slag under finskekrigen (1808–1809), det utspilte seg ved Kauhajoki den 10. august 1808 og slaget endte med svensk seier.
Torbjørn Hansen
Han er sønn av ligningssjef Bjørn Helge Hansen og revisjonsmedarbeider Marion Myklebust, og vokste opp i Norheimsund. Hansen har studiekompetanse fra Øystese gymnas fra 1992 og utdannelse som siviløkonom fra NHH fra 1996 og MBA fra samme institusjon fra 2011. Hansen var finansanalytiker i Enskilda Securities 1996–1998, finansanalytiker i Pareto Fonds 1998–2000, rådgiver i Arthur Andersen & Co 2000–2001 og direktør for transaksjonsrådgivning i Ernst & Young 2009–2014. Fra 2014 er han partner i KPMG og selvstendig finansrådgiver.
Hansen var innvalgt på Stortinget fra Hordaland 2001–2009, og satt i Stortingets finanskomité 2001–2005 og Stortingets næringskomité 2005–2009. I 2008 frabad han seg renominasjon til Stortinget. Ellers var han vara til Bergen bystyre og medlem av bygningsrådet 1999–2001 og leder i Bergen Høyre 2002–2010.
Slaget ved Kauhajoki
Ved Kauhajoki angrep han en overlegen russisk styrke og tvang dem til retrett. Nok en gang fortelles det om hans hissige temperament og mot. Etter at han hadde sett de russiske styrkers råhet mot sivilbefolkningen og bøndene i Kauhajoki utførte von Döbeln og hans menn et stordåd i slaget som fulgte.
Et øyenvitne sa: «Det ugenomfördes som på en övningsexercis». Når russerne kom gjennom den første svenske forsvarslinjen hoppet von Döbeln opp på en milstein som var rett ved han. Han ropte til russerne: «Spring till helvetet, ni fördömde, och erhåll er belöning! Här står jag och här skall jag falla! Här ser ni mitt monument!».
Sylviane Berthod
Sylviane Berthod (født 25. april 1977 i Salins) er en tidligere sveitsisk alpinist. Hun firedobbelt sveitsisk mester i utfor (1997, 1998 og 1999) og storslalåm (1998).
Berthod innledet sin internasjonale karriere ved å vinne junior-VM i utfor i 1995 og Super-G i 1996. Hun debuterte i verdenscupen i januar 1996. Hennes beste resultat var seieren i utfor i St. Moritz i desember 2001, hennes eneste verdenscupseier.
Hun deltok fire ganger i VM (Vail 1999, St. Anton am Arlberg, St. Moritz 2003 og Bormio 2005). Hennes beste plassering var en 7.-plass i utfor i 1999. Den samme plassen kom hun på tre år senere under OL 2002. Hun la opp i mai 2008, da hun ikke ble tatt ut på det sveitsiske landslaget.
José Basco y Vargas
José Basco y Vargas (fra Granada i Spania) var spansk marineoffiser og Spanias generalguvernør på Filippinene fra juli 1778 til 22. september 1787. med sete i Manila. Han er kjent for viktige politiske, økonomiske, merkantile, industrielle og sosiale reformer. Han etterlot seg også en helhetlig «Plan General Económico», økonomisk generalplan, for øyriket.
Øygruppen var den gang del av den spanske kolonien Ny-Spania, etter et kort avbrudd under Storbritannia (1762–64).
Reformer
Basco grunnla i 1781 La Sociedad Economica del Amigos del Pais (Det økonomiske selskap for venner av landet). Dette selskapet skulle opp gjennom årene fremme dyrkning i eksportøyemed av indigo, te, silke, opium og abaca (hamp), og utviklingen av lokale industrier, blant annet tekstilindustri. I 1784 kunne selskapet sende sin første skipslast av indigo til Europa.
Basco organiserte også et tobakksmonopol. Han fikk kong Karl III av Spania til å godkjemnne planene i 1780, og den 1. mars 1782 ble monopolet formelt etablert. I visse områder på øygruppen – Cagayan-dalen, Nueva Ecija, øya Marinduque, og Ilocosprovinsene – ble bønder pålagt å dyrke tobakk, det ble innført kvoter for hvor stor de årlige avlingene måtte være. Alt måtte selges til styresmaktene, som sørget for produksjon og salg av sigarer og sigaretter. Dette monopolet innbragte den spanske regjering svært store inntekter, og Filippinene ble en av verdens største tobakksdyrkende land. Tobakksmonopolet vedvarte til 1882.
Basco innførte også priser som ble tildelt personer som utmerket seg innen
Generalguvernør Basco sendte ut rundskriv om bedre produksjonsmetoder for bomull, silke, sukker og andre vareslag. Han beordret beplanting av fire millioner enebærtre i Camarines for å fremme silkeproduksjonen. Den 20. mars 1784 forordnet han i dekrets form at kreditorer ikke kunne frata bøndene land, carabaoer eller jordbruksredskaper, og at bønder ikke kunne arresteres eller fengsles under beplantings- og innhøstningstidene.
Koloniseringen av Batanes-øyene
I 1782 sendte Basco en ekspedisjon til å få ivatanerne, øyboerne på Batanes-øyene i Luzonstredet mellom Luzon og Formosa (Taiwan) til å gi sitt samtykke til å komme inn under den spanske krone. Henvendelsen er fastholdt skriftlig – i brev datert 15. februar 1782 ba han ekspedisjonsledelsen om å spørre dem «hvorvidt de gikk med på å akseptere den spanske konges myndighet, for hvis de gjorde det skulle spansk styre bli etablert på øyene, men eller ikke». Ifølge til spanske dokumenter kunne øyboerne straks forstå at «spansk styre» ville være av det gode, for svaret ble et enstemmig ja. De samme dokumentene viser at de var like begeistret for den kristne religion, og også glade for de spanske embedsmenn som kom med nye lover, byråkrati, militære styrker og skattlegging.
Den 26. juni 1783 ble Jose Huelva Melgarjo den første guvernøren på Batanes, som ble organisert som egen provins under navnet Provincia de la Concepción. Basco ble senere (1787) utnevnt til Conde de la Conquista de Batanes og den lokale administrasjonens hovedsete ble kalt Basco etter ham. Stedet var før spanjolene i bygde kirke der kalt Vasay.
Basco utvirket også at kolonien ble direkte understilt Spania, og ikke lenger skulle være en del av den spanske koloni "Ny-Spania" (som ellers bare omfattet Mexico den gang). I 1787 var det små opprør i Ituy og Paniqui i Tarlac. De ble raskt slått ned.
Flere handelsreformer
Han fikk i gang igjen den gamle galleonshandelen mellom Filippinene og Mexico. Det filippinske kongelige selskap ble opprettet i 1785 («Real Compañía de Filipinas»), og fremmet fra da av den direkte handel mellom Filippinene og Spania, altså ikke bare via Mexico lenger. Alle filippinske varer fikk tariffri status. Denne handelen betød også meget for utviklingen av filippinsk økonomi, som de ovennevnte og ved det at sukker, pepper og andre krydder fikk mer direkte avsetning i Europa.